# Naoned
## Brezhoneg
### Etimologiezh

    Meneget er C'hatholicon (1499): Naffnet.
    Meneget e 1659 e geriadur ar Sacré collège de Jésus (p. 82b & 161a): Naounet.
    Meneget e 1732 en Dictionnaire françois-celtique ou françois-breton gant Grégoire de Rostrenen (p. 649a) : Nauned, Naouned (gwezhall: Naffnet).
    Diwar anv an Namneted, pobl c'halian en Arvorig.$^{(Daveoùavank)}$

### Anv divoutin

Naoned /ˈnɑ̃w.nət/, /ˈnãːnɛt/
* Kumun vreizhat hag a zo pennlec'h departamant al Liger-Atlantel ha rannvro velestradurel Broioù al Liger. Bet kêr-benn kontelezh Naoned, graet e vez kêr-benn istorel Breizh anezhi.
** Danvez sklerijenn ha danvez tan a vefe ezomm cʼhoaz epad ar goanv, hag an traou-ze a zo ker eston en Naoned. — (Gweltas, Naoned, in Feiz ha Breiz, n° 5 Gouere 1907, p. 155.)
** N'en doa den aon outo peogwir e oa bet lavaret hag adlavaret, nouspet gwech, e vefe espernet kêr Naoned dre ma veve enni eun trubard anavezet mat er skingomz. — (Alan an Diuzet, Envorennou eur Prizoniad, Imp. H. Riou-Reuzé, Rennes, 1946, p. 7.)
** Pe guéhyd a ſo eveus a Enès ar guer-veur da Naffnet ? — (Grégoire de Rostrenen, Dictionnaire françois-celtique ou françois-breton, e ti Julien Vatar, mouler ha levrdier, 1732, p. 295a.)

#### Gerioù heñvelster

* An Naoned

#### Deveradoù

* Naonedad (liester: Naonediz)
* Naonedadez (liester: Naonedadezed)
* naonedat
* Rivier-Naoned

#### Troidigezhioù

* arabeg : نانت
* bulgareg : Нант
* esperanteg : Nanto
* gallaoueg : Nantt , Naunnt , Nâunnt
* galleg : Nantes
* gresianeg : Νάντη
* japaneg : ナント (Nanto)
* okitaneg : Nantas
* rusianeg : Нант
* saozneg : Nantes
* sinaeg : 南特 (Nántè)
* spagnoleg : Nantes

### Gwelet ivez

* Ar pennad « Naoned » e-barzh Wikipedia

### Daveoù

Roll an daveoù :
* ↑ Jehan Lagadeuc, Naffnet, Le catholicon en troys langaiges scavoir est breton franczoys et latin, 1499 (war lec'hienn Levraoueg Vroadel Bro-C'hall)
* ↑ Le Sacré collège de Jésus, divisé en cinq classes, où l'on enseigne en langue armorique les leçons chrétiennes..., Julien Maunoir (1606-1683), lec'hienn ar Bibliothèque nationale de France.
* ↑ Grégoire de Rostrenen, "NANTES, Nauned.", Dictionnaire françois-celtique ou françois-breton, Roazhon, e ti Julien Vatar, mouler ha levrdier, 1732, p. 649a (war lec'hienn Levraoueg Vroadel Bro-C'hall)
* ↑ E Kervignag, "Naoned" pe "Nañned" distaget [ˈnãːnɛt], Banque Sonore des Dialectes Bretons
* ↑ Grégoire de Rostrenen, "DISTANCE, Qehyd.", Dictionnaire françois-celtique ou françois-breton, Roazhon, e ti Julien Vatar, mouler ha levrdier, 1732, p. 295a (war lec'hienn Levraoueg Vroadel Bro-C'hall)